text: Ispañakuna Tawantinsuyupi tiyasqankumanta wischuy munasqanchik pachakunapichushinam kay takikunaqa paqarimun takiy unquy sutiwan. Ollantay tiyatropipas Ispañamanta tipikuy maskasqanchikqa rikukunmi riki. Qayna pachak wata tukuqllapim aswan ruruchakun pachakutiy takiqa, ayllunchikkunaman wañuchinakuy chayasqanmanta, runamasinchik sisihina wañusqankumanta. "Inti Sol", "El hombre", "Lucía" (Ranulfo Fuentespa qillqasqan taki); "Mujer ayacuchana", "Pachakuyuq" (Valentín Meza Chavezpa takin) takikunam pacha kutiywan (tikray, kuyuy) musuq kawsaykunapa chayamuyninta yuyarichiwanchik. Kay kaikunaqa qanrakunatam, llapa mana allin kaytam pampachanpuni, ñuqanchik indiyu runakuna ima sumaqlla tiyananchikpaqpas. Kayna kawsaytam "Kavilando" takipas munan.